Օլիվեր Ֆելփս

**Օլիվեր Մարտին Ջոն Ֆելփս** (ծնված 1986 թվականի փետրվարի 25-ին), անգլիացի դերասան։ Նա հայտնի է 2001-2011 թվականների Հարրի Փոթեր ֆիլմաշարում Ջորջ Ուիզլիի դերակատարմամբ, որտեղ խաղացել է իր երկվորյակ եղբոր՝ Ջեյմս Ֆելփսի հետ։ Երկվորյակները շարունակել են աշխատել միասին այլ նախագծերում որպես դուետ։

## Վաղ կյանք
Օլիվեր Ֆելփսը ծնվել է Անգլիայի Բիրմինգհեմ քաղաքի Սաթոն Քոլդֆիլդի տարածքում, 1986 թվականի փետրվարի 25-ին, իր եղբոր Ջեյմսից 13 րոպե առաջ։ Նրանք Սյուզանի և Մարտին Ֆելփսի միակ զավակներն են։ Օլիվերը և իր եղբայրը հաճախել են Լիթլ Սաթոնի հիմնական դպրոց և Արթուր Թենիի միջնակարգ դպրոց։ «Հարրի Փոթեր» ֆիլմաշարի նկարահանման ընթացքում երկվորյակներին դասավանդում էին նկարահանման հրապարակում։

## Գործունեություն
2000 թվականին, թեև չունենալով դերասանական նախնական փորձառություն, երկվորյակները թողնում են դպրոցը և Լիդսում հաճախում են բաց լսումների։ Մոտավորապես 6 լսումներից հետո, երկվորյակներն ընտրվում են Ֆրեդ և Ջորջ Ուիզլիների դերում Հարրի Փոթերը և փիլիսոփայական քարը ֆիլմում։ Ընտրվելուց հետո առաջին անգամ դերերը բարձրաձայն կարդալուց Օլիվերին տալիս են Ջորջի դերը, իսկ Ջեյմսին՝ Ֆրեդի դերը։

2009 թվականին երկվորյակները որպես եղբայրներ հայտնվում են էկրաններին *Kingdom* հեռուստասերիալի 3-րդ եթերաշրջանի 5-րդ սերիայում։ 2012 թվականին նրանք նկարահանվում են *A Mind's Eye* կարճամետրաժ փաստավավերագրական ֆիլմում, որը հիմնված է Պլատոնի փիլիսոփայական գաղափարների վրա։

Երկվորյակները ներառված են եղել նաև Հարրի Փոթեր ցուցահանդեսում։ Նրանք ներկա են եղել 2009 թվականին դրա բացմանը Չիկագոյում, իսկ ավելի ուշ շրջագայել են տարբեր քաղաքներով ու երկրներով, որպեսզի խթանեն այն։

2014 թվականի հունվարին երկվորյակները մասնակցում են Ֆլորիդայի Օռլանդո քաղաքում անցկացվող Հարրի Փոթեր տոնակատարությանը Էվաննա Լինչի, Մեթյու Լուիսի և Դեվոն Մառիի հետ։ Նրանք նաև ուղիղ եթերով պատասխանել են երկրպագուների հարցերին և խոսել են Հարրի Փոթերի կախարդության աշխարհում իրենց ունեցած աճի մասին։

Օլիվեր Ֆելփսը բեմում իր առաջին ելույթն ունեցել է 2018 թվականին *The Case of the Frightened Lady* ներկայացման մեջ (հիմնված է Էդգար Ուոլասի նույնանուն վեպի վրա) Յորքի Գրանդ օպերա հաուսում։ Նա բեմը կիսում էր երիտասարդ դերասանուհի Դեբորա Գրանտի հետ։

### Փոդքասթ
[մինի|Ֆելփսը 2023 թվականի [Ֆենիքս ֆան ֆյուժնի ժամանակ]]
Ֆելփսն իր եղբոր հետ համագործակցել է նաև փոդքասթներ ստեղծելու գործում, որոնք տեղադրվել են YouTube-ում և տարբեր սթրիմինգ ծառայություններում, ներառյալ՝ Spotify և iTunes։

Առաջին սեզոնը, որի պրեմիերան եղել է 2017 թվականին, պատկերում է Ջեյմսին և Օլիվերին իրենց նախորդ ճամփորդությունները քննարկելիս։

Փոդքասթի երկրորդ սեզոնը թողարկվել է 2020 թվականին կարանտինի ժամանակ, որտեղ երկվորյակները հարցազրույց են վերցնում հյուրերից և խոսում են նրանց անձնական կյանքերի մասին։

2021 թվականին նրանք թողարկում են 3-րդ սեզոնը՝ վերնագրելով այն "Normal Not Normal”, որի ժամանակ նրանք համագործակցում են Ստաբլ փրադաքշնի հետ․ այս սեզոնն ավելի համակարգված է և պրոֆեսիոնալ կերպով խմբագրված, քան նախորդը։ Այս սեզոնում նրանք քննարկում են, թե ինչ է իրականում «նորմալը» և արդյոք այն գոյություն ունի։ Նրանք հարցազրույց են վերցրել հայտնի դեմքերից, ինչպիսիք են Սաշա Բենքսը, Թոմ Հոփերը, Մառա Ուիլսոնը, ինչպես նաև իրենց նախկին գործընկերներից, ինչպիսիք են Քեթի Լյունգը, Էվաննա Լինչը և Ալֆրեդ Ինոքը։

## Անձնական կյանք և բարեգործություն
Ֆելփսն ամուսնանում է Քեթի Համփեյջի հետ 2015 թվականին։ Նրանք ունեն 2 աղջիկ, որոնց անվանել են Օթոմ և Էմիլիա։

2003 թվականի հունվարին Օլիվերը և նրա եղբայրը ծառեր են տնկում Լեսթերշիրի Ազգային անտառում։ Ծառերը կեչի և հացենի էին․ փայտի այն նույն տեսակները, որոնք օգտագործվում էին ցախավելներ պատրաստելու համար Հարրի Փոթերի մասին պատմող ֆիլմերում։

Երկվորյակներն աջակցում են Teenage Cancer Trust, "Celebrity World Cup Soccer Six", the Virgin Money Giving drive և Cancer Research UK Ավստրալիայում կազմակերպություններին։

## Ֆիլմագրություն
### Ֆիլմ և հեռուստատեսություն

### Վիդեո խաղեր

### Stage

## Ծանոթագրություններ

## Արտաքին հղումներ

* 
 
Կատեգորիա:1986 ծնունդներ
Կատեգորիա:21-րդ դարի դերասաններ
Կատեգորիա:Անգլիացի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Մեծ Բրիտանիայում ծնվածներ
Կատեգորիա:Փետրվարի 25 ծնունդներ